**Dôvodová správa**

**Osobitná časť**

**K Čl. I**

**K bodu 1**

Úprava súvisiaca so zmenou názvu zdravotníckeho povolania asistent výživy na nutričný terapeut v § 27 ods. 1 písm. i) zákona č. 578/2004 Z. z. v znení zákona č. 192/2018 Z. z.

**K bodu 2**

Úprava súvisiaca so zmenou názvu zdravotníckeho povolania zdravotnícky asistent na praktická sestra v § 27 ods. 1 písm. t) zákona č. 578/2004 Z. z. v znení zákona č. 156/2018 Z. z.

**K bodu 3**

Úprava súvisiaca s doplnením zdravotníckeho povolania zubný asistent v § 27 ods. 1 zákona č. 578/2004 Z. z. v znení zákona č. 41/2013 Z. z.

**K bodu 4**

V úprave profesijných titulov viažucich sa na odbornú spôsobilosť na výkon špecializovaných pracovných činností a v úprave profesijných titulov viažucich sa na odbornú spôsobilosť na výkon certifikovaných pracovných činností v jednotlivých zdravotníckych povolaniach nie je iná úprava, preto slová „ak toto nariadenie vlády neustanovuje inak“ nemajú opodstatnenie.

**K bodu 5**

Legislatívno-technická úprava.

**K bodu 6**

Nové znenie § 3 z dôvodu precizovania dátumov účinnosti všeobecne záväzných právnych predpisov účinných pred nadobudnutím účinnosti nariadenia vlády Slovenskej republiky č. 296/2010 Z. z., ako aj z dôvodu zosúladenia profesijných titulov s platnou sústavou špecializačných odborov v prílohe č. 3 nariadenia vlády Slovenskej republiky č. 296/2010 Z. z. v znení neskorších predpisov.

**K bodu 7**

V § 3a sa upravuje používanie profesijného titulu lekárom s certifikovanou pracovnou činnosťou získanou podľa predpisov účinných do dátumu uvedeného v jednotlivých ustanoveniach, ktorá zodpovedá príslušnej špecializácii v špecializačných odboroch uvedených v prílohe č. 3 časti A písm. a) až d) nariadenia vlády Slovenskej republiky č. 296/2010 Z. z. v znení neskorších predpisov. Uvedená úprava v súčasnosti nepriamo vyplýva z § 3, avšak z dôvodu prehľadnosti a jednoznačnosti sa vyčleňuje do samostatného § 3a.

**K bodu 8**

Precizujú sa dátumy účinnosti všeobecne záväzných právnych predpisov účinných pred nadobudnutím účinnosti nariadenia vlády Slovenskej republiky č. 296/2010 Z. z.

**K bodu 9**

Úprava nadväzujúca na platnú sústavu špecializačných odborov v prílohe č. 3 časti B písm. a) a b) nariadenia vlády Slovenskej republiky č. 296/2010 Z. z. v znení neskorších predpisov.

**K bodu 10**

Legislatívno-technická úprava.

**K bodu 11**

Zjednodušuje sa úprava používania profesijného titulu v zdravotníckom povolaní farmaceut vo väzbe na platnú sústavu špecializačných odborov (príloha č. 3 časť C písm. a) a b) nariadenia vlády Slovenskej republiky č. 296/2010 Z. z.). Vzhľadom na vyjadrenie profesijných titulov prostredníctvom špecializačných odborov nie je účelné ich taxatívne vymenúvať.

**K bodu 12**

Aktualizácia poznámky pod čiarou v nadväznosti na úpravu v bode 13 (§ 6 ods. 2).

**K bodu 13**

Zjednodušuje sa úprava používania profesijného titulu v zdravotníckom povolaní sestra vo väzbe na platnú sústavu špecializačných odborov (príloha č. 3 časť D písm. a) a b) nariadenia vlády Slovenskej republiky č. 296/2010 Z. z.). Vzhľadom na vyjadrenie profesijných titulov prostredníctvom špecializačných odborov nie je účelné ich taxatívne vymenúvať.

**K bodu 14**

Súvisiaca úprava s úpravou v bode 13 (§ 6 ods. 2).

**K bodu 15**

Legislatívno-technická úprava.

**K bodu 16**

Aktualizácia poznámky pod čiarou v nadväznosti na úpravu v bode 17 (§ 7 ods. 2).

**K bodu 17**

Zjednodušuje sa úprava používania profesijného titulu v zdravotníckom povolaní pôrodná asistentka vo väzbe na platnú sústavu špecializačných odborov (príloha č. 3 časť E písm. a) nariadenia vlády Slovenskej republiky č. 296/2010 Z. z.). Vzhľadom na vyjadrenie profesijných titulov prostredníctvom špecializačných odborov nie je účelné ich taxatívne vymenúvať.

**K bodu 18**

Súvisiaca úprava s úpravou v bode 17 (§ 7 ods. 2).

**K bodu 19**

Legislatívno-technická úprava.

**K bodu 20**

Precizujú sa dátumy účinnosti všeobecne záväzných právnych predpisov účinných pred nadobudnutím účinnosti nariadenia vlády Slovenskej republiky č. 296/2010 Z. z.

**K bodu 21**

Úprava súvisiaca s novou špecializáciou „starostlivosť o kriticky chorých“ v platnej sústave špecializačných odborov v zdravotníckom povolaní zdravotnícky záchranár (príloha č. 3 časť K druhý bod nariadenia vlády Slovenskej republiky č. 296/2010 Z. z. v znení nariadenia vlády Slovenskej republiky č. 34/2018 Z. z.).

**K bodu 22**

Legislatívno-technická úprava.

**K bodu 23**

Gramatická úprava v nadväznosti na bod 2.

**K bodu 24**

Precizujú sa dátumy účinnosti všeobecne záväzných právnych predpisov účinných pred nadobudnutím účinnosti nariadenia vlády Slovenskej republiky č. 296/2010 Z. z.

**K bodu 25**

Precizujú sa dátumy účinnosti všeobecne záväzných právnych predpisov účinných pred nadobudnutím účinnosti nariadenia vlády Slovenskej republiky č. 296/2010 Z. z.

**K bodu 26**

Úprava súvisiaca so zavedením profesijného titulu „klinický fyzik“ v bode 27 (§ 19 ods. 3).

**K bodu 27**

Navrhuje sa profesijný tittul „klinický fyzik“, ktorý môže používať fyzik so špecializáciou v špecializačnom odbore klinická fyzika namiesto profesijného titulu „fyzik v zdravotníctve špecialista“.

**K bodu 28**

Legislatívno-technická úprava.

**K bodu 29**

Precizujú sa dátumy účinnosti všeobecne záväzných právnych predpisov účinných pred nadobudnutím účinnosti nariadenia vlády Slovenskej republiky č. 296/2010 Z. z.

**K bodu 30**

Úprava súvisiaca s novým § 3a, ktorý predstavuje špeciálnu úpravu vo vzťahu k používaniu profesijného titulu lekára špecialistu viažuceho sa na odbornú spôsobilosť na výkon certifikovaných pracovných činností.

**K Čl. II**

Dátum účinnosti sa navrhuje s prihliadnutím na predpokladanú dĺžku legislatívneho procesu a legisvakanciu.